Радой Киров
Загубеното звънче

chitanka.info

В планината козлето

си загуби звънчето.

И наместо щурчето

и майка му Щурка

край шубрака в дерето

да си правят къщурка,

те звънчето видяха

и в звънчето се свряха.

Покрай старата трънка

оттогава звънчето

пак започна да звънка

на щурчето с гласчето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.